open-index/open-wikipedia-markdown huggingface dataset:
Little Joe II

**Little Joe II** oli Apollo-avaruusohjelmassa käytetty kantoraketti, jolla testattiin Apollon pelastautumisjärjestelmää ja komentomoduulin laskeutumisjärjestelmää. Little Joe II:ta käytettiin kaikkiaan viidessä testissä elokuun 1963 ja tammikuun 1966 välisenä aikana. Testit tehtiin White Sands Missile Rangen rakettialueella New Mexicossa.

## Miehittämättömät lennot Little Joe II:lla

* QTV 
* A-001  
* A-002 
* A-003  
* A-004  

## Lähteet
14

## Tapahtumia
* Tiberiuksen kausi Rooman keisarina alkoi

## Syntyneitä
*
## Kuolleita
* 19. elokuuta – Rooman keisari Augustus
68

## Tapahtumia
* Heinäkuussa Rooman keisariksi nousi Galba, mutta hänen kautensa jäi lyhyeksi. Joulukuuhun 69 mennessä vallassa oli neljä eri keisaria. Kautta nimitetään neljän keisarin vuodeksi.

## Syntyneitä
*
## Kuolleita
* 9. kesäkuuta - Rooman keisari Nero

## Lähteet

## Aiheesta muualla
Theodora

**Theodora** tai **Teodora** () on kreikkalaisperäinen naisen etunimi, Teodor-nimen naispuolinen vastine. Nimi johtuu kreikan kielen sanoista, jotka merkitsevät *Jumalan lahjaa.* Englanninkielisissä maissa nimi esiintyy muodossa Theodore, Venäjällä muodoissa Feodora ja Fedora.

Theodora-nimisiä pyhimyksiä on seitsemän, joita useimmat ovat varhaiskristillisiä marttyyrejä.

Suomessa Theodora-nimisiä naisia on Digi- ja väestötietoviraston tietojen mukaan ollut maaliskuuhun 2026 mennessä noin 170, Teodora-nimisiä  samoin noin 170. Theodoralla ei nykyisin ole suomalaisessa kalenterissa nimipäivää, mutta 1700-luvulla nimi on esiintynyt kalentereissa 1. huhtikuuta.

## Tunnettuja Theodora- ja Teodora-nimisiä
### Hallitsijasukujen jäseniä
* Flavia Maximiana Theodora (n. 275–337), Rooman keisari Maximianuksen tytär ja Constantius I Chloruksen puoliso
* Theodora (n. 500–548), Bysantin keisarinna ja keisari Justinianus I:n puoliso
* Theodora (n. 810–860), Bysantin keisarinna ja keisari Theofiloksen puoliso
* Theodora (981–1056), Bysantin keisarinna
* Theodora (1906–1969), Kreikan ja Tanskan prinsessa; prinssi Philipin sisko
* Theodora, *Theodora Greece* (s. 1983), Kreikan ja Tanskan prinsessa, Kreikan viimeisen kuninkaan nuorin tytär; näyttelijä
* Theodora Komnena (n. 1145–1182?), Jerusalemin kuningatar, Balduin III:n puoliso, Andronikos Komnenoksen rakastajatar
* Theodora Komnena (1100-luvulla), Antiokian Bohemond III:n puoliso
* Theodora Komnena, Itävallan herttua Henrik II:n puoliso, Manuel Komnenoksen veljentytär

### Muita
* Theodora eli Theodora vanhempi (n. 870–916), paavi Sergius III:n rakastajattaren Marozian äiti
* Theodora nuorempi, paavi Johannes XIII:n väitetty äiti

* Teodora Andrejeva, *Andrea* (s. 1987), bulgarialainen pop-folk-laulaja
* Teodora Pavlovska, *Teya Dora* (s. 1992), serbialainen laulaja ja lauluntekijä
* Teodora Špirić, *Teya*, *Thea Devy* (s. 2000), itävaltalainen laulaja ja lauluntekijä
* Teodora Ungureanu (s. 1960), romanialainen telinevoimistelija
* ‎Theodóra S. Þorsteinsdóttir (s. 1969), islantilainen poliitikko ja ministeri

## Lähteet
Cobh

**Cobh** (, vuosina 1849–1920 **Queenstown**) on kaupunki Irlannissa. Se sijaitsee Great Islandin etelärannalla Corkin luonnonsatamassa, joka on yksi maailman suurimmista luonnonsatamista. 

Kaupungin korkeimmalla kohdalla sijaitsee St. Colmanin katedraali, joka on Cloynen hiippakunnan pääkirkko. 

## Historia
Ensimmäisen maailmansodan aikana silloinen Queenstown oli brittien ja yhdysvaltalaisten laivastotukikohta. Ensimmäinen yhdysvaltalainen divisioona saapui kaupunkiin toukokuussa 1917. Vuoden 1922 Ison-Britannian ja Irlannin sopimuksen ehtojen mukaan satama jäi Isolle-Britannialle suvereeniksi tukikohdaksi. Muiden saman kohtalon kärsineiden satamien joukossa se palautui Irlannin vapaavaltion lipun alle vasta vuonna 1938.

Cobh on yksi Irlannin suurimmista transatlanttisista satamista: kuudesta miljoonasta vuosien 1848 ja 1950 välillä Pohjois-Amerikkaan lähteneestä irlantilaisesta 2,5 miljoonaa kulki Cobhin läpi. Queenstown eli nykyinen Cobh oli viimeinen kaupunki, jossa RMS Titanic pysähtyi neitsytmatkallaan. Queenstownista nousi 113 ihmistä Titaniciin ja seitsemän nousi siellä laivasta maihin 11. huhtikuuta 1912. Suuri osa Queenstownista nousseista siirtolaisista hukkui laivan upotessa. Alkuperäinen laituri, jota matkustajat käyttivät noustakseen lauttoihin eli jolla pääsi Titaniciin, on ankkuroitu Cobhin sataman ulkopuolelle.  

Myös monet muut tunnetut laivat ovat rantautuneet Cobhissa: 

*Ensimmäinen höyrylaiva, joka purjehti Irlannista Englantiin, lähti Cobhista vuonna 1821
*RMS Lusitanian upotti saksalainen sukellusvene Old Headissa Kinsalessa matkalla Liverpooliin 7. toukokuuta 1915. Eloon jääneet tuotiin Cobhiin, ja yli sata kuollutta haudattiin vanhan kirkon hautausmaalle, joka sijaitsee kaupungin pohjoispuolella.

Vapaa-ajan ja kaupallisten aktiviteettien määrä Cobhissa on kasvanut viimeisten vuosien aikana uudella supermarketilla ja ostoskeskuksella. Myös Cobhin vapaa-ajankeskusta ja nuorisokeskusta on paranneltu.

## Väestö
Vuonna 2011 Cobhissa oli noin 6&nbsp;500 asukasta.

Entistä viljelysmaata on laajakantoisesti kehitetty viime vuosina rakentamalla asuinalueita Rushbrookiin ja Carrignafoyhin. Cobhista on hiljalleen tulossa satelliittikaupunki Corkin kaupungin edustalle.   

## Liikenneyhteydet
Kaupunki on eteläinen pääteasema Dublin–Cork-linjalla. Säännöllinen lippupalvelu toimii Corkin ja Cobhin välillä muun muassa Fotan, Carrigaloen ja Rushbrooken rautatieasemilla. Lähin lentoasema on Corkin kansainvälinen lentokenttä.

## Urheilu
Cobhin menestyin jalkapalloseura on Cobh Ramblers, jossa yksi Irlannin menestyneimmistä jalkapalloilijoista, Roy Keane, tuli tunnetuksi ja josta tämä pääsi pelaamaan Englantiin Nottingham Forestiin. Cobh on myös Irlannin menestyneimmän yleisurheilijan, Sonia O’Sullivanin, kotikaupunki.

## Tunnettuja cobhilaisia

*Nyrkkeilijä Jack Doyle.
*Tohtori James Roche Verling, Napoleon Bonaparten henkilökohtainen lääkäri tämän St. Helenan maanpaon aikana.
*Kapteeni Thomas Brierley, palkittiin erityisestä uljaudesta mitalilla hänen pelastettuaan RMS Lusitanian uhreja merestä.

## Lähteet

## Aiheesta muualla
284

## Tapahtumia
* Diocletianus valittiin Rooman keisariksi. 
* Koptilaisen kalenterin vuosi 1 alkoi 29. elokuuta 284.

## Syntyneitä
* 
## Kuolleita
* marraskuu – Rooman keisari Numerianus
333 eaa.

## Tapahtumia
* Makedonian kuningas Aleksanteri Suuri valloitti Vähän-Aasian.
* Aleksanteri Suuri valtasi Gordionin, jossa hän ratkaisi niin sanotun Gordionin solmun.
* Persian laivaston vastahyökkäys Aleksanteri Suurta vastaan tyrehtyi, kun persialaisten päällikkö Memnon kuoli yllättäen.
* Issoksen taistelussa Aleksanteri Suuri kukisti Persian kuninkaan Dareios III:n.
* Aleksandretta (nykyinen İskenderun) perustettiin.

## Syntyneitä
*

## Kuolleita
* Memnon, rhodoslainen sotilas ja persialainen sotapäällikkö.

## Lähteet

## Aiheesta muualla
Oceanborn

**Oceanborn** on Nightwishin toinen albumi. Sen julkaisi vuonna 1998 Spinefarm Records. 

Albumin alkuperäinen painos ei sisältänyt kappaletta "Sleeping Sun", joka lisättiin albumin myöhempään painokseen. Kappale oli alun perin tehty auringonpimennyksen kunniaksi, mutta siitä tuli niin suosittu, että se lisättiin albumille. Albumista on myös olemassa harvinaisia painoksia joiden kansivihkoihin on ehditty painaa kappaleen "Walking In The Air" sanat. Virhe korjattiin nopeasti, sillä tekijänoikeudellisista syistä sanoja ei olisi saanut julkaista.

## Kaupallinen menestys ja vastaanotto
Albumi on myynyt  Suomessa.

*[[Soundi]]*-lehden Marko Säynekoski antoi albumille arvioksi täydet viisi tähteä viidestä. Albumia sanottiin laadukkaaksi ja raskaammaksi kuin edellistä albumia, mutta säilyttää kauniita melodiat. Koskettimien ja kitaroiden soitosta kuuluu progressiivisen metallin vaikutus. Yhtyettä kutsuttiin heavy rockin uusrenesanssiksi.

Vuonna 2017 *[[Loudwire]]* sijoitti albumin 10. sijalle 25 kaikkien aikojen parhaimpien power metal -albumin joukkoon.

## Kappalelista

;Huomioita

## Singlet

### Sacrament of Wilderness
"Sacrament of Wilderness" julkaistiin 24. marraskuuta 1998 singlenä, jonka kappaleet ovat:

### Walking in the Air
"Walking in the Air" julkaistiin 30. tammikuuta 1999 singlenä, jonka kappaleet ovat:

### Sleeping Sun (4 Ballads Of The Eclipse)
Vuonna 1999 julkaistun maxi-single -version kappaleet:

”Sleeping Sun” ei ollut varsinainen single *Oceanborn*-albumilta, vaan vuoden 1999 auringonpimennyksen kunniaksi tehty julkaisu. Myöhemmin kappale lisättiin *Oceanborn*-levyn versioille mukaan.

Vuonna 2005 julkaistulla singlellä on eri versioita kappaleesta ”Sleeping Sun” ilman muita kappaleita.

## Kokoonpano
* Tuomas Holopainen – syntetisaattorit, piano
* Jukka Nevalainen – rummut, lyömäsoittimet
* Tarja Turunen – laulu  
* Emppu Vuorinen &ndash; kitarat
* Sami Vänskä – basso

## Arvostelut
* Imperiumi: 10-/10
* Metalliluola: 9½/10
* Soundi: 

## Lähteet

## Aiheesta muualla
* 
* 
*
Kättely

**Kättely** eli **kätteleminen** on tervehdystapa, jossa osapuolet puristavat toistensa käsiä.

## Historia
Kättely on historiallisesti lähinnä eurooppalainen tapa. Jo antiikin Kreikan Peloponnesoksella käteltiin tervehdittäessä, ja roomalaiset omaksuivat tavan kreikkalaisilta uskollisuuden ja luotettavuuden osoitukseksi. Keskiajalla kättelystä tuli Euroopassa sopimuksen vahvistusele ja ystävyyden osoituksen muoto. Kättely tervehdysmuotona oli erityisen suosittua Englannissa, mistä sen suosio levisi manner-Eurooppaan 1800-luvulla yhteiskunnallisen tasa-arvoistumisen myötä. Alimmat sosiaaliluokat omaksuivat kättelyn 1900-luvulla.

## Kättelytapoja

Käden asennolla voidaan viestiä arvojärjestystä. Tasa-arvoisuutta viestittävien kättelijöiden kädet ovat samassa tasossa ja osapuolet pyrkivät puristamaan yhtä lujaa. Hallitseva osapuoli pyrkii pitämään kättään vastapuolen käden yläpuolella, kämmen hiukan alaspäin. Tästä on tullut kieleen nimitys *yliote*, jolla viitataan voitolla olemiseen. Jos toinen osapuoli ei halua tulla alistetuksi, voi hallitseva kättely-yritys tuntua hänestä loukkaavalta. Alistuva osapuoli pitää kättään alaotteessa kämmen ylöspäin, eikä purista kovin lujaa. Myös herkkiä käsiään suojelevat ihmiset, kuten muusikot tai kirurgit, saattavat käyttää alaotetta kätellessään.

Miehet, johtajat ja ulospäinsuuntautuneet ihmiset käyttävät yliotetta useammin kuin naiset, alemmassa asemassa olevat ja introvertit ihmiset. Aasialaisissa kulttuureissa suositaan usein heikkoa kädenpuristusta.

Korostetun hallitsevan, kämmen kokonaan alaspäin olevan kädenojennuksen voi riisua aseista asettamalla toisen kätensä vastapuolen käden päälle, tai jopa tarttumalla häntä ranteesta.

Kättelevien ihmisten kuvassa näyttää usein siltä kuin kuvassa vasemmalla oleva olisi dominoiva, sillä hänen kätensä peittää oikealla seisovan osapuolen käden. Tämän vuoksi poliittiset johtajat usein pyrkivät kätellessään seisomaan kuvan vasemmalla puolella.

Toisen osapuolen käteen kahdella kädellä tarttuminen (”käsihalaus”) osoittaa kiinnostusta ja ystävällisyyttä, mutta joskus se voi tuntua vastaanottajasta liian läheiseltä. Toisella kädellä voi tarttua vastapuolta myös ylempää käsivarresta: mitä ylempää, sitä läheisempi kontakti.

## Rajoituksia
Terveysalan ihmiset neuvovat välttämään kättelemistä flunssa-aikoina, koska virukset ja bakteerit leviävät käsien kautta nopeasti.

## Lähteet
* Pease, Allen ja Barbara: *The Definitive Book of Body Language*. Bantam Dell, 2004.

### Viitteet

## Aiheesta muualla
Kadetti (täsmennyssivu)

**Kadetti** merkitsee:

* kadetti, sotatieteiden kandidaatintutkintoa suorittavien henkilöiden palvelusarvo (Suomessa)
* kadetti, Venäjällä 1905–1917 toimineen Perustuslaillisdemokraattisen puolueen (KD) jäsen
Memnonin kolossit

**Memnonin kolossit** ovat kaksi Theban nekropolissa Luxoria vastapäätä Niilin länsirannalla sijaitsevaa, faarao Amenhotep III:ta esittävää kivistä patsasta. Ne ovat ainoa jäännös Amenhotep III:n 1300-luvulla eaa. rakennuttamasta temppelistä, ja ne kohoavat yli 18 metrin korkeuteen. Patsaat ovat istuvassa asennossa kasvot itään, Niiliä kohti. Niiden jalkojen juurelle on kaiverrettu myös pienet Amenhotepin vaimoa, Tiyä ja äitiä, Mutemwia esittävät hahmot. Lisäksi tuolien sivuissa on sileät laatat, joissa on erilaisia kaiverruksia kuten Niilin jumalan, Hapyn kuva. Kolossien tehtävänä oli vartioida temppeliä sen suulla.

Nimitys *Memnonin kolossit* johtuu siitä, että kreikkalaiset myöhemmin olettivat patsaiden esittävän Memnonia, Etiopian kuningasta, joka kreikkalaisen perimätiedon mukaan saapui auttamaan troijalaisia Troijan sodassa. 

Strabonin mukaan pohjoisempi patsaista vahingoittui maanjäristyksessä vuonna 27 eaa., jolloin sen vyötärön yläpuolinen osa irtosi. Sen jälkeen se alkoi pitää "laulavaa" ääntä joka aamu auringonnousun aikoihin, mikä todennäköisesti johtui lämpötilan vaihteluista ja patsaan rakoon kertyneen sumun haihtumisesta. Syntyi uskomus, jonka mukaan tämän äänen kuuleminen tuotti kuulijalleen onnea, ja sen vuoksi paikalle saapui runsaasti vierailijoita. Tämä ääni kuitenkin lakkasi, kun Rooman keisari Septimius Severus vuonna 199 kunnosti patsaan.

## Katso myös
*Amenhotep, Hapun poika
Ipsoksen taistelu

**Ipsoksen taistelu** käytiin eräiden Aleksanteri Suuren seuraajien eli diadokkien välillä vuonna 301. Taistelun lopputuloksena Aleksanteri Suuren valtakunta jakautui lopullisesti kolmeen erilliseen osaan.

Antigonos I:tä ja hänen poikaansa Demetriosta vastassa olivat Makedonian hallitsija Kassandros, Traakian hallitsija Lysimakhos ja Babylonian ja Persian hallitsija Seleukos. Antigonos hallitsi Syyriaa, Vähää-Aasiaa ja Palestiinaa.

Antigonoksella oli vastustajiaan suurempi armeija mutta hänellä oli vähemmän sotanorsuja kuin toisilla. Aleksanteri Suuri oli tuonut kummankin osapuolen sotanorsut aikoinaan Intiasta.

Itse taistelusta ei ole säilynyt kuvauksia nykypäivään. Demetrioksen johtama ratsuväki oli Plutarkhoksen mukaan voittoisa mutta joutui erilleen muusta armeijasta. Vastapuolen sotanorsut estivät hänen pääsemästä takaisin muiden luokse. Antigonoksen johtama falangi kukistui vastapuolen päästyä kiertämään hänen sivustaansa. Antigonos itse kuoli keihään osuttua häneen.

## Lähteet
Poimuajo

**Poimuajo** () on *[[Star Trek]]in* ja joidenkin muidenkin tieteiselokuvien ja -sarjojen avaruusalusten erittäin nopeaa liikkumista, joka usein ylittää valonnopeuden. 

Poimuajossa on kyse kaukosiirtymisestä, jossa hyödynnetään maailmankaikkeuden poimuttuvaa rakennetta. Näin valtaosaa matkasta ei tarvitse taittaa lainkaan.  

## Poimunopeus Star Trekissä

### ''Uusi sukupolvi''
Vaikka poimunopeusasteikon määritelmä on Star Trekissä vaihdellut, yleisimmän määritelmän mukaan poimu 10 vastaa ääretöntä nopeutta. Tämän takia tulee huomioida, että esimerkiksi alkuperäisen sarjan poimukerroin kolme ei vastaa *Star Trek: Uuden sukupolven* poimukerroin kolmea. Sarjan tekijät ymmärsivät, että poimuajo on kehittynyt sarjojen esittämien ajanjaksojen välisenä aikana, joten poimunopeuksien määritelmät päivitettiin vastaamaan uudempia tekniikoita. Poimu 1 vastaa valonnopeutta eli 1&nbsp;079&nbsp;252&nbsp;849 km/h. Enterprise-D (NCC-1701-D) kykenee hetkellisesti poimunopeuteen 9,8 ja huippunopeuteen poimu 9 pitkillä matkoilla yleisesti käytettynä.

Jaksossa *Where No One Has Gone Before* Enterprise joutuu "Matkaajan" saattamana 2 700 000 valovuoden päähän sen hetkisestä sijainnistaan. Jaksossa mainittiin, että heillä olisi kulunut takaisin kulkemiseen nopeimmillaankin 300 vuotta galaksin M33 laidalta Enterprisen omalla voimanlähteellä. Näin ollen Enterprise kykenee vuorokaudessa 24,65 valovuoden matkoihin ja tunnissa yhden valovuoden matkoihin. Mainittakoon, että Enterprisella on samaisessa jaksossa "Matkaajan" vuoksi päädytty 1 miljardin valovuoden päähän maasta, jolloin heidän kotimatkansa ilman "Matkaajaa" olisi kestänyt 111 111 vuotta. 

### ''Voyager''

*Star Trek: Voyagerin* ensimmäisessä tuplajaksossa *Caretaker* alus päätyi 70 000 valovuoden päähän. Kapteeni Janewayn mukaan heillä kestäisi nopeimmillaankin poimu 9,975:llä 75 vuotta päästä takaisin.  Tällöin he matkaisivat vuorokaudessa 2,555 valovuotta.

Niin ikään Star Trek Voyagerin toisen tuotantokauden 1. jaksossa *The 37´s* kerrotaan aluksen kykenevän 9,9 poimunopeudella liikkumaan 4 miljardia mailia sekunnissa eli 6,437376000 miljardia km/s.  Tällöin aluksen nopeus olisi noin 21 473 -kertainen valonnopeus. Tämä tarkoittaa, että poimu 9,9 mukaan laskettuna alus kykenisi 70 000 valovuoden matkaan 5,246 vuodessa ja päivämatka olisi tällöin noin 36,5 valovuotta.

## Teoriaa poimuajosta

Teoriassa yleinen suhteellisuusteoria sallii poimuajon mahdollisuuden.

Kaikki kappaleet aiheuttavat ympärilleen poikkeaman aika-avaruudessa. Käytännössä tämä on havaittavissa mustien aukkojen ympärillä. Poimuajossa aluksen ympärille luodaan "kupla", joka vääristää aika-avaruutta ja siten alus voi kulkea näennäisesti valoa nopeammin.  Tähän vaadittaisiin kuitenkin suunnaton määrä energiaa. Lisäksi omassa "kuplassaan" kulkeva alus noudattaisi omaa aikaansa. Muu maailmankaikkeus noudattaisi kuitenkin normaalia aikaa, joten edestakaista tähtienvälistä liikennettä tämä teoria ei mahdollista.

## Lähteet
Suomen vapaakristillinen neuvosto

**Suomen vapaakristillinen neuvosto** (SVKN ry) on Suomessa toimivien vapaiden kristillisten suuntien yhteistyöelin. Neuvoston tarkoituksena on edistää jäsenyhteisöjen toimintaa ja yhteisymmärrystä sekä toimia niiden edunvalvojana. Se osallistuu myös aktiivisesti keskusteluun muiden kristillisten kirkkojen ja yhdyskuntien kanssa.

Suomen vapaakristilliseen neuvostoon kuuluvat Suomen Adventtikirkko, Suomen Helluntaikirkko, Suomen Metodistikirkko, Pelastusarmeija ja Suomen Vapaakirkko. Jäsenyhteisöillä on koon mukainen edustus vuosi- ja syyskokouksessa. Edustajat ovat yhteisöjensä  valitsemia. Työtä ohjaa neuvoston hallitus, jossa kaikki jäsenyhteisöt ovat edustettuina. Hallitukseen kuuluu seitsemän jäsentä. Käytännön valmisteluista vastaa pääsihteeri.

Suomen vapaakristillinen neuvosto pyrkii edistämään seurakuntien laadun parantamiseen tähtäävää Seurakunnan luontaisen kehityksen (SLK) ideaa. SLK-prosessiin mukaan lähteneistä seurakunnista 85&nbsp;% on kokenut myös määrällistä kasvua.

## Katso myös
* Hengellinen laulukirja

## Aiheesta muualla
* Virallinen kotisivu
* Seurakunnan luontainen kehitys

## Lähteet
Hakapyssy

**Hakapyssy** (, ) eli **arkebuusi** () oli varhainen eurooppalainen suustaladattava käsituliase, jonka tunnusomainen piirre on pitkän piipun suun lähellä oleva vankka koukku tai haka. Myös nimi *arkebuusi* on johdettu saksankielen sanasta *Hackenbüchse*. Hakapyssy oli varustettu 1400-luvun puolivälissä kehitetyllä lunttulukolla. 

Hakapyssyn haka tuetaan ammuttaessa johonkin kiinteään esineeseen, jolloin se vastaanottaa rekyylin. Linnaa puolustettaessa ladattu hakapyssy voitiin tukea muurinharjaan siten, että haka nojasi muurinharjan ulkopuoleen. Kentällä ammuttaessa hakapyssy tuettiin vankkaan lankuista tehtyyn ampumatukeen tai myöhemmin ampumasauvaan.

## Historiaa
Olkapäätä tai rintaa vasten asetettava musketin tukki kehitettiin todennäköisesti hussilaissotien aikana (1419–1436), ja tätä edeltävien aseiden ongelmana oli rekyylin hallinta. Varhaisemmat käsikanuunat oli kiinnitetty pitkään tukisalkoon, jonka perä voitiin asettaa maata vasten ammuttaessa, mutta tämä teki aseesta epäkäytännöllisen pitkän. Käsikanuunasta kehitettiin raskaampi hakapyssy ja kevyempi arkebuusi, jolloin käsikanuunan tukisalosta voitiin luopua.

Hakapyssyjä  oli käytössä 1600-luvun alkupuolelle saakka. Ase oli painava ja tämän vuoksi sitä käytettiin 1520-luvulle saakka ainoastaan piirityssodankäynnissä. Taistelukentällä ase laukaistiin tukemalla se ampumasauvaan. 

Myöhemmin 1600-luvulla arkebuusi-nimitys erkaantui tarkoittamaan nimenomaan lunttulukkoista pitkäpiippuista asetta, joka oli muskettia kevyempi, eikä siten vaatinut ampumasauvan käyttöä. 1630-luvulla musketista kehitettiin kevyempiä versioita, joiden laukaisuun ei tarvittu enää välttämättä ampumasauvaa. Samaan aikaan termi musketti laajeni käsittämään kaikki jalkaväen pitkäpiippuiset aseet. Ampumasauvoja valmistetaan edelleen kaupallisestikin, myös teleskooppisina, ja niitä käytetään yleisesti metsästyksessä haluttaessa parantaa ampumatarkkuutta. Maastossa liikuttaessa sauva toimii kävelykeppinä. Talvisin yhden tai kahden suksisauvan käyttäminen ampumasauvana on yleinen tapa.

## Väljyyksien vertailua
Suurimmat hakapyssyt saattoivat olla 4-väljyyksisiä (26,72 mm). Esimerkiksi 6-väljyyksinen hakapyssy ampui 1/6 naulan lyijykuulaa (75,6 g), ja sen putken sisähalkaisija oli 23,35 mm.

Musketin väljyys vaihteli yleensä välillä 10–40, eli piipun sisähalkaisija oli 12,4–19,69 mm. Esimerkiksi 16-väljyisen musketin 
piipun sisähalkaisija oli 16,83 mm, ja sen lyijykuula painoi yhden unssin (28,35 g).

; Hakapyssyllä ampuminen

File:Arquebus mp3h3700.jpg|Tarkistetaan, että luntun kärki on sopivasti esillä, puhalletaan se hehkumaan ja otetaan ampuma-asento asettaen musketti ampumasauvan varaan.
File:Arquebus mp3h3720.jpg|Avataan sankkipannun kansi ja tähdätään.
File:Arquebus mp3h3722.jpg|Puristetaan liipasinta, jolloin luntun kärki painuu sankkipannuun ja sytyttää sankkiruudin.
File:Arquebus mp3h3723.jpg|Sankkiruuti sytyttää sankkireiän kautta panoksen.


## Katso myös
* Kiertohakatykki

## Lähteet
* 
### Viitteet

## Aiheesta muualla
Länsirintama

**Länsirintama** voi tarkoittaa:

* länsirintama ensimmäisessä maailmansodassa
* Venäjän länsirintama ensimmäisessä maailmansodassa
* länsirintama toisessa maailmansodassa
* Neuvostoliiton länsirintama toisessa maailmansodassa
* länsirintama Suomen sisällissodassa
* länsirintama Venäjän sisällissodassa
Yhdysvaltain presidentinvaalit 2004

**Yhdysvaltain presidentinvaalit 2004** järjestettiin 2. marraskuuta 2004. Republikaanipuolueen ehdokas ja istuva presidentti George W. Bush voitti demokraattien ehdokkaan, massachusettsilaisen senaattorin John Kerryn. Bush sai 50,7 prosenttia äänistä ja 286 valitsijamiestä, kun Kerry sai 48,3 prosenttia äänistä ja 251 valitsijamiestä. Äänissä laskettuna kyseessä on pienin voittomarginaali, jolla istuva Yhdysvaltain presidentti on tullut uudelleen valituksi.

Molemmat ehdokkaat ovat saaneet koulutuksensa Yalen yliopistossa ja ovat Skull and Bones -salaseuran jäseniä.

Bushin varapresidenttiehdokkaana oli Dick Cheney ja Kerryn John Edwards.

## Muut ehdokkaat

Bushin ja Kerryn lisäksi vaaleissa oli joukko muitakin ehdokkaita. 

1 John Edwards (Kerryn varapresidenttiehdokas) sai yhden valitsijamiesäänen minnesotalaiselta valitsijamieheltä

## Lähteet

## Aiheesta muualla

* Tasavallan presidentti Tarja Halosen onnittelut Yhdysvaltain presidentille George Bushille 4.11.2004  (englanniksi)
Nenetsi

**Nenetsi** (*jurakki*, *jurakkisamojedi*) on uralilainen kieli, jota puhuvat nenetsit. Se kuuluu samojedikielten pohjoissamojedilaiseen ryhmään. Muita pohjoissamojedilaisia kieliä ovat enetsi, juratsi ja nganasani.

Nenetsiä puhui vuoden 1989 tilaston mukaan 27&nbsp;273 ihmistä, joista 26&nbsp;730 puhujalla se oli äidinkieli ja 543 puhujalla toinen kieli. Vuoden 2002 väestönlaskennan mukaan nenetsin taitoisia oli yhteensä 31&nbsp;311. Tässä luvussa ovat sekä ensimmäisenä että toisena kielenä nenetsiä puhuvat.Kaikkiaan etnisiä nenetsejä on noin 44&nbsp;000.

Nenetsiä puhutaan pääasiassa Pohjois-Venäjällä Nenetsiassa, Jamalin Nenetsiassa, Taimyrissa sekä Kuolan niemimaan itäosassa. Kieli jakautuu tundra*-* ja metsänenetsiin. Muotojen keskinäinen ymmärrettävyys ei ole suurta. Nykyisin näitä pidetään kahtena eri kielenä, koska niiden keskinäiset erot ovat niin suuret. Metsänenetsillä on vain noin 700 puhujaa, eikä sillä ole kirjakieltä.

Nenetsin kirjakieli pohjaa siis tundranenetsiin. Ensimmäinen nenetsinkielinen aapinen ilmestyi vuonna 1895. Ensimmäinen nenetsinkielinen runoilija oli Tyko Vylko, joka kirjoitti ensimmäiset runonsa vuosina 1913–1914. Varsinainen turndranenetsiin pohjautuva kirjakieli luotiin kuitenkin vasta 1930-luvulla. Nenetsiksi ilmestyy jonkin verran sanomalehtiä, radio-ohjelmia, lastenkirjoja, oppikirjoja sekä kaunokirjallisuutta. 

## Kirjaimet ja äänteet

### Kirjaimet
Nenetsiä kirjoitetaan kyrillisin kirjaimin. Aakkosto on sama kuin venäjässä, mutta siinä on kolme lisäkirjainta.

### Äänteet
Nenetsissä on 32 konsonanttia. Liudentuneet konsonantit (joita esiintyy myös esimerkiksi savon ja karjalan murteissa) merkitään alla olevassa taulukossa heittomerkillä.

**Konsonantit**

**Vokaalit**
Nenetsissä on seitsemän vokaaliäännettä. Pitkiä vokaaleja tai diftongeja ei ole.

## Seitsemän laulua tundralta
Seitsemän laulua tundralta on Markku Lehmuskallion ja Anastasia Lapsuin ohjaama elokuva, joka perustuu nenetsi Lapsuin omiin kokemuksiin ja nenetsien kansanperinteeseen. Elokuva on ensimmäinen nenetsinkielinen näytelmäelokuva. Suomessa se sai vuoden parhaan elokuvan Jussi-palkinnon ja nimettiin Suomen Oscar-ehdokkaaksi ei-englanninkielisten elokuvien sarjassa. Pariisin elokuvajuhlilla elokuva sai lehdistöpalkinnon. Elokuvan on tuottanut Jörn Donner Productions Oy, ja se valmistui vuonna 2000.

## Katso myös

* Kantasamojedi

## Lähteet
*

### Viitteet

## Aiheesta muualla
 Nenetsinkielinen Wikipedia hautomossa
* Nenetsi - venäjä - englanti -sanasto
* Metsänenetsit - Metsaneenetsid - Les Nenets des forêts 
* tundranenetsi 
* metsänenetsi 
* Tundranenetsin kielen (kokeellinen) e-opetusohjelma
* Tundranenetsin kielen e-sanakirja
Luettelo Don Rosan Suomessa julkaistusta Disney-tuotannosta

Tämä on **luettelo [[Don Rosa]]n [[Suomi|Suomessa]] julkaistusta tuotannosta**.

## [[Aku Ankka (lehti)|Aku Ankka -lehti]]

Aku Ankka -lehdessä julkaistu tuotanto on julkaistu myöhemmin uudestaan myös lehden puoli- tai neljännesvuosikerroissa.

### Tarinat

### Muut kuvitukset

## [[Roope-setä|Roope-setä -lehti]]

### Tarinat

### Muut kuvitukset

Osa piirroksista on julkaistu uudelleen lehden puolivuosikerroissa.

## Aku Ankan lemmenkutsu ([[1992]])

## [[Kadonneen kirjaston vartijat ja muita Don Rosan parhaita]] ([[1995]])

## [[Roope Ankan elämä ja teot]] ([[1997]])

## [[Sammon salaisuus ja muita Don Rosan parhaita]] ([[1999]])

## [[Temppeliherrojen kätketty kruunu ja muita Don Rosan parhaita]] ([[2001]])

## Ankan siivellä ([[2001]])

## Maailman hauskin kuvasarjalehti ([[2001]])

## [[Kymmenen avataran aarre ja muita Don Rosan parhaita]] ([[2003]])

## Sportti-Ankka ([[2003]])

## Aku Ankan parhaat ([[2004]])

## Aku Ankka ja kumppanit ([[2005]])

## [[Musta Ritari ja muita Don Rosan parhaita]] (2005)

## Onnenankka ([[2006]])

## Roope-sedän parhaat ([[2007]])

## [[Roope Ankan elämä ja teot 2]] (2007)

## Kultaiset vuodet (2007)

## Ihan Ankkana ([[2009]])

## Aku Ankan juhlakirja (2009)

## [[Kolmen caballeron paluu ja muita Don Rosan parhaita]] (2009)

## [[Pako kielletystä laaksosta ja muita Don Rosan parhaita]] ([[2010]])

## Roope Ankan elämä ja teot (2019)

## Don Rosa -kirjasto 1: Auringon poika (2021)

## Don Rosa -kirjasto 2: Andien kutsu (2022)

## Don Rosa -kirjasto 3: Aarre lasimaljassa (2022)

## Don Rosa -kirjasto 4: Klaaninsa viimeinen (2023)

## Don Rosa -kirjasto 5: Maailman rikkain ankka (2023)

## Don Rosa -kirjasto 6: Matka Maan keskipisteeseen (2024)

## Don Rosa -kirjasto 7: Kymmenen avataran aarre (2024)

## Don Rosa -kirjasto 8: Pako kielletystä laaksosta (2024)

## Roope Ankan kronikka (2024)

## Don Rosa -kirjasto 9: Kolmen caballeron paluu (2025)

## Don Rosa -kirjasto 10: Kirje kotoa (2025)

## Lähteet
* Inducks - Disney-sarjakuvajulkaisujen maailmanlaajuinen tietokanta
Enetsi

**Enetsi** eli jeniseinsamojedi tarkoittaa seuraavia asioita:

* enetsi, samojedikieli
* enetsit, samojedikansa.
Joseph Retinger

**Joseph Retinger**, oikeastaan *Józef Hieronim Retinger* (1888 – 1960, Krakova, Itävalta-Unkari), oli poliittinen aktivisti, joka tunnettiin myös peitenimillä "Recio" ja "Salamanteri". Hän opiskeli Lontoossa taloustiedettä ja tutustui englantilaistuneeseen maanmieheensä, kirjailijana tunnettuun Joseph Conradiin, joka värväsi hänet brittien salaisen palvelun MI6:n työntekijäksi. 

Retinger oli salaperäinen ja romanttinenkin vakoojahahmo ja harmaa eminenssi, joka ilmeisesti pyrki itsekin luomaan itsestään tarunhohteista kuvaa. Näyttää siltä, että vuonna 1917 hän osallistui liittoutuneiden edustajana neuvotteluihin, joilla yritettiin solmia erillisrauha Itävalta-Unkarin kanssa. Tämän jälkeen hän putkahtaa esiin Meksikossa presidentin erityisavustajana, toimii brittiläisten Työväenpuolueen poliitikkojen apuna työväen- ja ammattiyhdistysliikkeen kansainvälisten yhteyksien luomiseksi ja sekaantuu jollain tavoin myös Espanjan sisällissotaan.

Toisen maailmansodan alkaessa Puolan hallitus siirtyi maanpakoon Englantiin. Tällöin Lontoossa oleskelleesta Retingeristä tuli pakolaishallituksen pääministerin, kenraali Władysław Sikorskin henkilökohtainen avustaja. Sikorskin kuoltua sabotaasiksi epäillyssä lento-onnettomuudessa Retinger palasi kentälle vakoojaksi. Keväällä 1944 Special Operations Executiven lentokone pudotti hänet laskuvarjolla Puolaan suorittamaan salaista tehtävää, jonka luonne on edelleenkin hämärän peitossa. Lennon päätarkoituksena oletetaan olleen lähettää Retinger Puolaan keräämään tietoja Armia Krajowan, Puolan tärkeimmän vastarintaliikkeen, suhtautumisesta Neuvostoliiton osuuteen sodassa.

Retinger toimi Puolassa hyvin itsenäisesti, joten hänellä on täytynyt olla erittäin korkean tason luottamus. Hän oleskeli jonkun aikaa Varsovassa ja tapasi vastarintaliikkeen johtajia, kuten kenraali Tadeusz Komorowskin. Vaikka vastarintaliike suojelikin Retingeriä, sen tiedustelun johtaja Kazimierz Iranek-Osmecki ei luottanut häneen, vaan yritti surmata hänet myrkyttämällä. Retinger selvisi myrkytysyrityksestä ohimenevällä halvauksella. Keskikesällä 1944 potilas nostettiin Special Operations Executiven lentokoneeseen, joka haki Puolasta vastarintaliikkeen haltuun joutuneita saksalaisten V-2 -ohjuksen osia.

Sodan jälkeen Retinger osallistui yhdessä ystävänsä Alankomaiden prinssi Bernhardin kanssa ns. Bilderberg-ryhmän perustamiseen.

## Lähteet

## Aiheesta muualla

* 
* 
*
Isoveli

**Isoveli** on Oseania-nimisen valtion yksinvaltainen johtaja George Orwellin romaanissa *[[Vuonna 1984]]*. Teos kuvaa tiukan valvonnan alaista totalitaarista yhteiskuntaa ja siitä on myös lähtöisin sanonta ”isoveli valvoo” ().

Teoksessa Isoveli voidaan nähdä henkilökultin luoneiden diktaattoreiden, kuten Josif Stalinin vertauskuvana. Romaanissa jää epäselväksi, onko Isoveli todellinen henkilö vai pelkkä propagandakoneiston luoma mielikuva. Yhteiskunta kuitenkin valvoo, että kansalaiset eivät ajattele negatiivisesti Isoveljestä, eli tee ajatusrikoksia.

Nykyisin termejä isoveli ja ”isoveli valvoo” käytetään kuvaamaan tiukkaa ylemmän tahon suorittamaa valvontaa eri yhteyksissä. Tästä ovat saaneet nimensä myös televisiosarja *[[Big Brother]]* sekä eri puolilla maailmaa jaettavat Isoveli-palkinnot, jotka annetaan vuosittain yksityisyyden suojaa loukanneille tahoille.

Usein isoveli valvoo -ilmaus liitetään tietotekniikan soveltamiseen, Internetiin ja sosiaalisen median sovelluksiin.

Isoveli valvoo -fraasiin sisältyvää ajatusta voidaan käyttää paitsi kriittisesti, myös toiveikkaasti. Sakari Virkkusen toimittamassa *Suomalaisessa fraasisanakirjassa* siteerataan *[[Kansan Uutiset]]* -lehden vuoden 1971 yleisönosastokirjoitusta, jossa toivotaan autoilijoiden valvontaa vartiotorneista. Tämä olisi yleisönosastokirjoittajan mielestä halvempaa kuin lisätä poliisiautoja.

Alun perin kirjan *Vuonna 1984* suomennoksessa hahmon nimi kirjoitettiin tarkoituksella sanavälin kanssa muodossa *Iso Veli*. Sittemmin on vakiintunut käytännöksi kirjoittaa se yhteen muotoon Isoveli.

## Lähteet
Akateeminen Sosialistiseura

**Akateeminen Sosialistiseura** (ASS) on vasemmistolainen järjestö, joka toimii Helsingin yliopiston piirissä. ASS perustettiin vuonna 1925 tieteellisen sosialismin tunnetuksi tekemistä varten.

## Historia

Vuonna 1925 perustettu ASS oli aluksi pieni ja mitätön. Nimi oli piikki Akateemiselle Karjala-Seuralle (AKS), joka hallitsi ylioppilaskuntaa aatteellisesti. Vuonna 1934 ASS kuitenkin sai yhden edustajan ylioppilaskuntaan.

ASS perustettiin vasemmistososiaalidemokraattiseksi opiskelijajärjestöksi Ylioppilaiden Sosialidemokraattisen Yhdistyksen seuraajaksi. Vuonna 1927 seuraan kuului vain 15 aktiivijäsentä.

ASS toimi jonkin aikaa Suomen Sosialidemokraattisessa Puolueessa, mutta puolue erotti seuran vuonna 1937. SDP piti seuran linjaa liian vasemmistolaisena.

Seura oli vuonna 1944 yhtenä osapuolena perustamassa Suomen Kansan Demokraattista Liittoa yhdessä Suomen Kommunistisen Puolueen (SKP) kanssa. ASS oli yksi SKDL:n viidestä yhteisöjäsenestä, kunnes asema vuonna 1965 siirtyi valtakunnalliseksi opiskelijajärjestöksi perustetulle Sosialistiselle opiskelijaliitolle. ASS oli SOL:n suurin ja vaikutusvaltaisin jäsenjärjestö.

Vuonna 1963 ASS osallistui HYY:n vaaleihin ainoana poliittisena ryhmänä ja sai kaksi paikkaa edustajistoon.

SKP:n kahtiajaossa ASS tuki 1970-luvulla Neuvostoliitolle uskollisia taistolaiskommunisteja. ASS sai 1970-luvulla melkein kolmanneksen HYY:n edustajistopaikoista, johti monia ainejärjestöjä ja perusti osastoja monille yliopiston laitoksille.

1970-luvulla vasemmistolainen opiskelijaliikehdintä oli erityisen voimakasta ja ASS oli liikkeen keskeinen toimija. SOL:n tärkeimpänä jäsenjärjestönä ASS oli osa taistolaista liikettä. Enimmillään Akateemiseen sosialistiseuraan kuului melkein tuhat Helsingin yliopiston opiskelijaa. 1970-luvun lopulla ASS alkoi tehdä pesäeroa taistolaisuuteen; sen piirissä seurattiin uusia yhteiskuntateoreettisia virtauksia ja alettiin esittää reaalisosialismin kritiikkiä. 1980-luvulla monet ASS:ssa toimineet henkilöt vaikuttivat Demokraattisen Vaihtoehdon perustamiseen.

1980-luvulla ASS:n kannatus laski erityisen nopeasti. Vuoden 1989 jälkeen ASS lakkasi osallistumasta HYY:n vaaleihin ja 1990-luvun alussa sen lehti lakkasi ilmestymästä.

Seura julkaisi 1995 manifestin *Vain sosialistisella ihmiskunnalla on toivoa*. 2000-luvun alkuvuosina seuran toiminta hiipui ja se miltei lakkasi olemasta, mutta muista vasemmistolaisista opiskelijajärjestöistä tulleet henkilöt alkoivat elvyttää toimintaa, ja nykyisin Akateeminen Sosialistiseura on olemassa pienimuotoisena opiskelijajärjestönä.

ASS:n arkiston sijaintipaikka on Kansan Arkisto.

## Katso myös

* Soihtu (opiskelijalehti)

## Lähteet
* 
* 

### Viitteet

## Aiheesta muualla
* Akateemisen Sosialistiseuran sivut
* ASS:n manifesti
Pete Poskiparta

**Pete Poskiparta** (s. 1977 Uusikaupunki) on suomalainen taikuri, joka on erikoistunut mentalismiin.

## Ura
Poskiparta on esiintynyt myös Yhdysvalloissa, Espanjassa, Ruotsissa, Saksassa, Isossa-Britanniassa ja Virossa. Hän on tehnyt omaa *Pete Poskiparran Katutaikaa* -televisio-ohjelmaa Turku TV:lle sekä esiintynyt useissa eri televisio-ohjelmissa, kuten *[[Älä katso]]*, *[[Katso pois]]*, *[[Mitä ihmettä]] *, *[[Kestääkö kantti]]*, *[[Huips]]*, *[[Suomen Las Vegas]]* ja *[[Jim Salabim Taikashow]]*. Poskiparta on lisäksi tehnyt *Taikuutta radiossa* -ohjelmaa sekä paikallisradioille että valtakunnalliselle Radio Novalle ja Radio Suomipopille. Hän on myös selostanut jääkiekkoa ja koripalloa Auran Aalloilla vuosina 1997–2002.  

Poskiparta on alallaan ollut myös mukana eri yhdistyksissä ja järjestöissä, toimien muun muassa Suomen Taikapiiri ry:n puheenjohtajana, Suomen Taikurit ry:n varapuheenjohtajana sekä Esiintyvät Taiteilijat ry:n puheenjohtajana. Hän on ollut perustamassa Taikaweb-taikurisivustoa ja oli lähes kymmenen vuotta sivuston päätoimittaja. Poskiparta on lisäksi julkaissut *Katutaikaa*-DVD:n vuonna 2004 sekä *Ihmeitä : Taikuutta & Mentalismia* -kirjan vuonna 2010.

Poskiparta on ateisti ja skeptikko.

Poskiparta on naimisissa ja hänellä on kolme lasta.

Hänet valittiin tammikuussa 2015 Vuoden taikuriksi ja hänet palkittiin kansainvälisen Psychic Entertainers Associationin myöntämällä Dunninger Memorial Awardilla New Orleansissa kesäkuussa 2019.

## Saavutuksia
* Ravintolataikuuden Suomen mestari 2002
* Suomen Taikuri 2003
* Näyttämötaikuuden Suomen mestari 2003
* Close-up taikuuden suomenmestaruushopeaa 2003 
* Timo Tuomivaara -palkinto 2007
* Taikurimestari Emeritus Reijo Salminen Trofee 2013
* Vuoden Taikuri 2014
* Dunninger Memorial Award 2019

## Kirjat

* Poskiparta, Pete & Ahonen, Jose: *Huijauksen anatomia: Kuinka meitä huijataan?* Helsinki: Readme.fi, 2018. 
* Poskiparta, Pete: Arjen mentalisti. Mielentaitojen kirja. 2017. Readme.fi.
* 

## Katso myös
*Luettelo taikureista

## Lähteet

## Aiheesta muualla
* Kotisivut.
Novelli

**Novelli** ( ’uutinen’) on kirjallinen proosateos, joka esittää jonkin tapahtumasarjan tai tilanteen tiiviissä muodossa. Sen pituuden määrittäminen on hankalaa, eikä ole aina selvää milloin teosta tulisi kutsua pienoisromaaniksi ja milloin novelliksi. Klassisen määritelmän mukaan novelli on riittävän lyhyt luettavaksi yhdellä kertaa. Tavallisesti suomalainen novelli on noin 1&nbsp;000 – 8&nbsp;000 sanaa pitkä.

Ensimmäiset novellit kirjoitettiin jo 1300-luvulla, mutta nykymuotoon novelli kehittyi 1800-luvulla eri puolilla Eurooppaa.

Romaanista novellin erottaa lähinnä sen tiivis ja ytimekäs kerronta. Lyhyt esitysmuoto rajaa myös tarinassa esiintyvien henkilöiden määrää. Tunnettuja suomalaisia novellisteja ovat muun muassa F. E. Sillanpää, Veikko Huovinen, Martti Joenpolvi, Rosa Liksom ja Joni Skiftesvik. Maailmalla yksi kuuluisimmista novellikokoelmista lienee Giovanni Boccaccion *[[Decamerone]]*. Tärkeitä novellin kehittäjiä olivat muun muassa ranskalainen Guy de Maupassant ja venäläinen Anton Tšehov, nykyaikana amerikkalainen Raymond Carver.

Englannin kielen sana *novel* tarkoittaa romaania eikä novellia. Englanniksi novelli on *short story*. Termiä *novella* taas käytetään pitemmistä novelleista tai pienoisromaaneista, jotka ovat kuitenkin lyhyempiä kuin romaanit (tavallisesti pituudeltaan n. 20&nbsp;000 – 40&nbsp;000 sanaa). Käytössä on myös englanninkielinen termi *novelette*, joka on myös pidempi kuin novelli, mutta lyhyempi kuin *novella* (n. 8&nbsp;000 – 20&nbsp;000 sanaa).

Novelleja julkaistaan monissa lehdissä sekä novellikokoelmissa, jotka voivat sisältää yhden tai useamman kirjoittajan tekstejä.

K. J. Gummerus ehdotti vierasperäisen *novelli*-sanan suomenkieliseksi vastineeksi itse keksimäänsä sanaa uutelo. Se ei vakiintunut käyttöön, mutta esiintyy muutamien hänen kirjoittamiensa novellikokoelmien nimissä.

## Katso myös
* proosaruno

## Lähteet

## Aiheesta muualla
Kamassin kieli

**Kamassi** on sammunut uralilainen kieli, jota puhuivat kamassit. Sitä puhuttiin Venäjällä Uralin itäpuolella. Sen katsotaan kuuluneen samojedikielten eteläsamojedilaiseen ryhmään yhdessä matorin ja selkupin kanssa, joskaan ryhmän kielet eivät välttämättä ole sen läheisempää sukua toisilleen kuin pohjoissamojedilaisille kielille. Kamassin katsotaan jakautuneen kahteen päämurteeseen.

Kielellä ei ole kirjallista standardia. Venäjän maantieteellinen seura aloitti kuitenkin vuonna 2024 sen elvytystyön julkaisemalla kamassin kielen oppikirjan.

## Historia ja tutkimus
Kamassin viimeinen puhuja 94-vuotias Klavdija Plotnikova kuoli 20. syyskuuta vuonna 1989, ja hänen muistokseen vietetään kuolleiden kielten muistopäivää. Kamassin kieltä on tallennettu 1740-luvulta 1960-luvulle, ja viimeisten kamassintaitajien puhetta on nauhoitettu ja videoitu paljon. Varhaisimpia kamassin tutkijoita oli Matias Aleksanteri Castrén. Hän matkusti vuonna 1847 kenttätyömatkalle kamassienkin pariin, joita silloin arveltiin olevan vielä noin 150 kielenpuhujaa. Kerätystä materiaalista syntyi kamassin kielioppi.

Kielitieteilijä Ago Künnap tallensi 1960-luvulta lähtien Plotnikovan äidinkieltä, ja tekstejä on julkaistu Tarton yliopiston Fenno-ugristica-julkaisusarjassa. 

Sittemmin kielen osaajat ovat paitsi kieleltään venäläistyneet, myös sekoittuneet maantieteellisesti muihin lähellä asuneisiin kansoihin, kuten turkinsukuisen hakassin puhujiin. Kamassin kielessä oli hyvin paljon vaikutteita turkkilaisista kielistä.

Ollessaan maanpaossa Tukholmassa 1900-luvun alussa suomalainen aktivisti ja samojedikielien tutkija Kai Donner piti turvallisuussyistä päiväkirjaansa kamassin kielellä.

## Fonologia
### Vokaalit

Lähde:

### Konsonantit

Lähde:

## Lähteet

## Aiheesta muualla
*Kamassin kielen kielioppi ja sanakirja (saksaksi)
* Kamassi e-oppikirja
* Kamassian corpus (Äänitteitä kamasseilta, kamassiksi)
Mikael IV

**Mikael IV [[Paflagonia]]lainen** oli Bysantin valtakunnan keisari vuosina 1034–1041. Hän oli keisari Romanos III:n taloudenhoitaja ja keisarinna Zoen rakastaja. Zoen mahdolliesesti myrkytettyä miehensä Mikael nousi valtaistuimelle.

Mikael IV oli sairaalloinen mies, joka epilepsian vaivaamana antoi veljensä Johannes Eunukin hoitaa hallinnon juoksevia asioita. Johannes oli aiemmin toiminut Romanos III:n ja Konstantinos VIII:n pääministerinä ja onnistuikin tehtävissään yli odotusten. Armeija vahvistui uudistusten myötä, ja keisarikunta sai torjuttua idän saraseenien ja lännen normannien hyökkäykset sitä vastaan.

Vuonna 1040 serbit onnistuivat kuitenkin irrottamaan oman kuningaskuntansa keisarikunnasta, ja myös bulgaarit ja slaavit kapinoivat. Jälkimmäinen kapina kuitenkin torjuttiin onnistuneen sotaretken myötä, johon myös keisari Mikael IV osallistui. Hän kuoli pian sotaretken jälkeen.

## Kirjallisuutta
* 
*
Yhdyskäytävä

**Yhdyskäytävä** () tietoliikenteessä tarkoittaa tietoverkossa olevaa verkon solmua (esimerkiksi tietokonetta), joka mahdollistaa liikennöinnin toiseen verkkoon. Yhdistetyissä verkoissa voidaan käyttää samaa taikka eri protokollaa tai protokollia.

Yhdyskäytävän erikoistapaus on reititin. 

Eräitä yhdyskäytäviä:

* Access Point Name eli APN - Matkapuhelinverkon ja tyypillisesti julkisen internetin välissä.
X.509

**X.509** on kryptografian standardi julkisen avaimen salauksessa käytettäville varmenteille. Standardia käytetään useissa Internetin protokollissa kuten TLS ja HTTPS.

X.509 on Kansainvälisen televiestintäliiton (ITU) standardi.

## Standardit
*  Internet X.509 Public Key Infrastructure: Certification Path Building
*  Internet X.509 Public Key Infrastructure Certificate and Certificate Revocation List (CRL) Profile

## Katso myös
* PKI

## Lähteet

## Aiheesta muualla
* Everything you Never Wanted to Know about PKI but were Forced to Find Out (PDF) 
* X.509 Style Guide
Aakkosto (logiikka)

**Aakkosto** on äärellinen, ei-tyhjä joukko merkkejä, joita käytetään kielen muodostamiseen.

Esimerkiksi binäärijärjestelmän aakkosto koostuu merkeistä "0" ja "1". Luonnollisten kielten yhteydessä puhutaan usein aakkosista.
Glyyfi

**Glyyfi** (kreikan sanasta γλύφη, *glyfē* 'kaiverrus') on kirjoitusmerkin esitysmuoto. 

Esimerkiksi arabin kirjaimistossa jokaisella merkillä on erilainen muoto riippuen siitä, esiintyykö merkki sanan alussa, keskellä, lopussa tai yksinään. Nämä eri esitysmuodot ovat saman kirjaimen glyyfejä.

Erilaisia glyyfejä Unicode-kirjoitusmerkille LATIN SMALL LETTER A (U+0061): a \quad \mbox{a} \quad \boldsymbol{\alpha} \quad \mathfrak{a}. Joukko glyyfejä muodostaa fontin. Glyyfi voi myös koostua useamman merkin ligatuurista, jos merkit ladotaan yhteen, esimerkiksi ligatuuri *ffi* muodostaa Unicodessa vain yhden glyyfin ﬃ (U+64259).

Suhtautuminen glyyfeihin tietotekniikassa vaihtelee. Latinalaisen kirjaimiston glyyfeille, kuten ﬁ- ja ﬃ-ligatuureille on perinteisesti varattu oma merkkipaikkansa merkistöstä, sen sijaan arabian kirjainten eri esitysmuodoille ei ole. Jos tamililaisessa kirjaimistossa halutaan kirjoittaa ṭu-tavu, on kirjoitettava ட-kirjain ja siihen yhdistyvä vokaalimerkki U+0BC1, jolloin muodostuu glyyfi டு. Länsimaisen tietotekniikan kannalta டு ei ole kirjain, jolle olisi varattu oma merkkipaikkansa (*Unicode codepoint*), vaan ட-kirjaimen esitysmuoto eli glyyfi.

## Lähteet
Homo sapiens idaltu

**Homo sapiens idaltu** on ihmisen (*Homo sapiens*) sukupuuttoon kuollut alalaji, joka eli yli 160&nbsp;000 vuotta sitten Afrikassa. Sen fossilisoituneet jäännökset löydettiin Etiopiasta vuonna 1997 ja kuvattiin tieteellisesti vuonna 2003. Nimi *idaltu* tarkoittaa amharan kielessä 'vanhempaa'.

Fossiilit löytyivät Itä-Etiopiasta Afarista Herton kylän läheltä marraskuussa 1997. Löydön teki Kalifornian yliopiston paleoantropologin ja biologian professorin Tim Whiten johtama tutkimusryhmä, johon kuului myös etiopialaisia tutkijoita. Löytöön kuuluu kaksi aikuisen kalloa ja yksi lapsen kallo. Samassa löytöpaikassa oli samalta aikakaudelta peräisin olevia muiden hominidien luita, virtahepojen luita ja yli 600 kivityökalua, kuten käsikirveitä.

Kalloista täydellisin on luultavasti kuulunut aikuiselle miehelle iältään 25–35 vuotta. Hänen ylähampaansa olivat kuluneet ja aivokoppa hiukan suurempi kuin nykyihmisellä keskimäärin. Lapsi oli ollut 6–7-vuotias. Lapsen kallo ja toinen aikuisen kallo olivat liian sirpaloituneita ennallistettavaksi. Niissä havaittiin naarmuja ja muita jälkiä, jotka oli aiheutettu luultavasti hautausrituaaleissa. Vartalon luita ei löydetty, mikä viittaa tutkijoiden mukaan siihen, että kallot oli siirretty.

Löytöaikanaan fossiilit olivat varhaisimmat löytyneet *Homo sapiensin* fossiilit ja ensimmäiset esimerkit nykyihmisen ja sitä edeltäneiden ihmisten välimuodosta ajalta 100&nbsp;000–300&nbsp;000 vuotta sitten. Fossiilit eivät voi polveutua neandertalilaisista, koska ne ovat niin vanhoja ja anatomisesti niin erilaisia. Löytö vahvisti teoriaa siitä, että nykyihminen kehittyi vain Afrikassa ja levisi sieltä muualle maailmaan.

## Katso myös
* Ihmisen evoluutio

## Lähteet
60-luku

:*Vuosista 1960–1969 kertoo artikkeli [[1960-luku]]*

## Tapahtui vuosikymmenen aikana
* Selootit aloittivat kapinan Roomaa vastaan.
* Cestius Gallus piirittää Jerusalemin ensimmäisen kerran.
* Apostoli Pietarin oletetaan kuolleen.
* Halleyn komeetta näkyvissä (tammikuu 66).
50-luku

:*Vuosista 1950–1959 kertoo artikkeli [[1950-luku]]*

## Tapahtui vuosikymmenen aikana

*Rooman keisari Claudius murhattiin vuonna 54. Seuraajaksi nousi Nero.
*Buddhalaisuus alkoi levitä Kiinassa.

## Merkittäviä henkilöitä
* Claudius, Rooman keisari (41–54).
* Nero, Rooman keisari (54–68).
* Apostoli Paavali.
40-luku

:*Vuosista 1940–1949 kertoo artikkeli [[1940-luku]]*
:''40-luku-nimisestä lehdestä kertova artikkeli 40-luku (lehti)

## Tapahtui vuosikymmenen aikana

*
30-luku

:*Vuosista 1930–1939 kertoo artikkeli [[1930-luku]]*

## Tapahtui vuosikymmenen aikana
* Jeesus Nasaretilainen kuolee, kristinusko syntyy
70-luku

:*Vuosista 1970–1979 kertoo artikkeli [[1970-luku]]*

## Tapahtui vuosikymmenen aikana
* 70 – Roomalaiset piirittivät Jerusalemin Tituksen johdolla.
20-luku

:*Vuosista 1920–1929 kertoo artikkeli [[1920-luku]]*
:*Vuosista 2020–2029 kertoo artikkeli [[2020-luku]]*

## Tapahtui vuosikymmenen aikana

*
390-luku eaa.

## Tapahtumia
* 399 eaa. – Kreikkalainen filosofi Sokrates tuomittiin kuolemaan.
* 398 eaa. – Syrakusan hallitsija, tyranni Dionysios I aloitti sodan Karthagoa vastaan.
* 397 eaa. Sisilian ensimmäinen puunilaissota
* 396 eaa. – Spartan kuningas Agesilaos II aloitti hyökkäyksen Persian valtakuntaa vastaan. 
* 396 eaa. Karthagolainen Himilkon piiritti Syrakusaa.
* 395 eaa. Boiotian sota
* 395 eaa.–387 eaa. – Korintin sota Spartan ja muiden kreikkalaisten kaupunkivaltioiden välillä.
* 392 eaa. Sisilian toinen puunilaissota

## Tiede ja tekniikka
* 399 eaa. – Tyranni Dionysios I ottaa laivastoonsa uuden laivatyypin, viisisoudun (quinquereme). Pian sen jälkeen Syrakusa saa meriherruuden ja puhdistaa Tyrrhenan- ja Adrianmeret kauppalaivoja piinanneista merirosvoista. Muut helleenivaltiot omaksuvat nopeasti uuden laivatyypin.
*397 eaa. – Dionysios I:n insinöörit valmistavat nuolia ampuvan katapultin, jota käytettiin samana vuonna käydyssä Motyan piirityksessä. Katapultti keksittiin kahta vuotta aiemmin sen käyttöönottoa.
*390 eaa. – Theaitetos laajentaa pythagoraalaisten irrationaaliluku käsitettä. Hänen kirjoituksensa arvellaan muodostaneen Eukleideen *[[Alkeet|Alkeiden]]* kymmenennen kirjan sisällön.
*390 eaa. – Arkhytas rakensi vesihöyryä hyödyntäneen lentävän koneen, ”*Kyyhkysen*”.

## Lähteet
*
380-luku eaa.

## Tapahtui vuosikymmenen aikana
* 387 eaa., Sparta ja Persian valtakunta solmivat Antalkidaan rauhan. 
* 385 eaa., Platonin Akatemia perustettiin.
* 384 eaa., filosofi Aristoteles syntyi.
* 382 eaa., Makedonian kuningas Filippos II syntyi.
* 380 eaa., Nektanebo I syrjäytti Neferites II:n ja perusti Egyptin 30. dynastian.
370-luku eaa.

## Tapahtui vuosikymmenen aikana
* 379 eaa., Spartalaiset joukot karkotettiin Thebasta Pelopidaan ja Epameinondaan johdolla.
* 377 eaa., "toinen Ateenan imperiumi" perustettiin korvaamaan lakkautettu Deloksen meriliitto.
* 377 eaa., Mausolloksesta tulee Kaarian hallitsija.
* 376 eaa., Ateenalainen laivasto lyö spartalaiset Naksoksen taistelussa. 
* 373 eaa., Persian valtakunta yrittää vallata Egyptin, mutta epäonnistuu.
* 371 eaa., Thebalaiset lyövät Spartan joukot Leuktran taistelussa. Thebasta tulee lyhyeksi aikaa Kreikan suurvalta.
* 370 eaa., Aleksanteri I:stä tulee Makedonian kuningas